Felvidék.ma

Gömör és Nógrád öröksége pedagógiai projektnap Rimaszécsen
2024-06-19 09:00 (Europe/Bratislava)
A Pro scholis – Gömör és Nógrád Kistérségi Közoktatás-fejlesztéséért,
az SZMPSZ Rimaszombati Regionális Pedagógiai Központja és Területi Választmánya, a Rimaszécsi Alapiskola tisztelettel meghívja Önt GÖMÖR ÉS NÓGRÁD ÖRÖKSÉGE projektnapra, mely a Rimaszécsi Alapiskolában valósul meg 2024. június 19-én.
Program:
08.30 – 09.00 A projektnap megnyitója:
A Rimaszécsi Alapiskola gyermekcsoportjának műsora
Stubendek Dóra igazgató, Rimaszécsi Alapiskola
Fekete Irén elnök, SZMPSZ
Ádám Zita, a pedagógiai projekt főszervezője
09.00 – 15.00 Gömör és Nógrád öröksége pedagógiai projektek bemutatása
1. Nagybalogi MTNY Alapiskola – Egy régi fénykép igaz története
2. Almágyi Alapiskola és Óvoda – Környékünk gyöngyszemei
3. Szombathy Viktor MTNY Alapiskola, Feled – A tündérvártól a palócság mosakodó Mekkájáig – Ajnácskő
4. Mocsáry Lajos MTNY Alapiskola, Fülek – Hol megérint a múlt…
5. Nagydaróci MTNY Alapiskola – Nagydaróc értékei
6. Tompa Mihály Református Gimnázium, Rimaszombat – Fábry János, a kovászember
7. Bátkai Alapiskola és Óvoda – Bátka és környéke öröksége
8. Rimaszécsi Alapiskola – Vály-völgyi örökségeink
9. Rimaszécsi Speciális MTNY Alapiskola – A rimaszécsi szárnyas boroní
10. Hanvai MTNY Alapiskola – Hanva értékei Gömörnek
11. Kazinczy Ferenc MTNY Alapiskola, Tornalja – Kalandozás a Tengerszem titokzatos birodalmában
12. Dereski MTNY Alapiskola – Régi mesterségek nyomában a Turóc mentén (Deresk és Lévárt)
13. Sajógömöri MTNY Alapiskola – Kapás szobor a várdomb tövében
14. Szilicei MTNY Alapiskola – A vízivó sárkány nyomában
15. Dénes György Alapiskola, Pelsőc: A gótikus út
16.00 A projektnap kiértékelés, a csapatok megjutalmazása
Támogatók:
Bethlen Gábor Alapkezelő zrt.
Juhász István mérnök, Hanva

Régészeti barangolások Rimaszombatban
2024-06-16 14:00
2024. június 14-én és 16-án a Gömör-Kishonti Múzeum csatlakozik a Franciaország Kulturális Minisztériumának égisze alatt megrendezésre kerülő Európai Régészeti Napok elnevezésű rendezvényhez.
Az Európai Régészet Napjai a régészet és a régészeti kutatás bemutatását szolgálják. Minden évben a világ számos országában régészeti intézmények és szervezetek kínálnak régészetet bemutató programokat és tevékenységeket minden korosztály és érdeklődési kör számára.
A 2024.évi Európai Régészeti Napokhoz hagyományosan a Gömör-Kishonti Múzeum is csatlakozik. A múzeum 2024. június 14-én 10:00 órakor iskolai csoportok számára, 2024. június 16-án 14:00 órakor pedig a nagyközönség számára szervez rendezvényt Régészeti barangolások Rimaszombatban címmel.
A rendezvény résztvevői a múzeum régésze, PhDr. Alexander Botoš kíséretében sétát tesznek Rimaszombat tágabb történelmi központjában, ahol az idegenvezető bemutatja a legjelentősebb régészeti leletek lelőhelyeit. A látogatók megtudhatják, hol fedezték fel Rimaszombatban a bronztárgyakat és egyéb kincseket, hol volt a település a bronzkorban, hol temették el halottaikat a település lakói, hova helyezhetőek a város történelmi magjának kialakulásának kezdetei a legrégebbi templommal, vagy miről és mikor kapta Rimaszombat a nevét.
A séta egyes állomásain a látogatók megismerkedhetnek a helyszínen feltárt régészeti leletekkel is.
A rendezvény célja a régészeti kulturális örökségben rendkívül gazdag Gömör-Kishonti régió régészetének és régészeti kutatásának bemutatása és népszerűsítése.

Hittanévzáró Hanván
2024-06-16 11:00

Pintér Béla koncert Nagybalogon
2024-06-15 16:00

Felvidéki írók dedikálása Miskolcon
2024-06-13 17:00
Felvidéki írók lesznek a vendégek az Erzsébet téren, a Miskolci Ünnepi Könyvhét első napján. A Felvidék Ház könyvsátránál 17,00 órakor kezdődik a dedikálás.
Dunajszky Géza pozsonyi közíró, szerkesztő és Farkas Ottó dobfeneki író, újságíró. A szerzők június 13-án dedikálnak, illetve beszélgetnek az olvasókkal 17:00–18:00 óra között a Felvidék Ház előtti standon, az Erzsébet téren.
Mindenkit szeretettel várnak!

A Palócföld bemutatója a salgótarjáni könyvhéten
2024-06-13 16:30
Csütörtökön, június 13-án a Palócföld idei 1-2-es összevont számának bemutatójára kerül sor. Érdemes olvasni.

A tornaljai Művészeti Alapiskola ünnepi hangversenye
2024-06-13 16:00

PÁL FERI előadása Rimaszombatban
2024-06-10 18:00
Belső béke viharos időkben – mit tehetek a külső-belső nehézségeimmel?

2024/06/10 18.00
Rimaszombat
Jegyek online és a Tompa Mihály Könyvesboltban kaphatók-12€

Jótékonysági koncert Simonyiban
2024-06-09 14:00

Piknik Ajnácskőn a NÖN alkalmából
2024-06-08 16:00
Hozz magaddal pokrócot, uzsonnát, frissítőt, családtagokat, barátokat! Piknikezzünk együtt Mindenkit szeretettel várunk!

Összetartozásunk tüze Gömörpéterfalán
2024-06-04 20:20

Összetartozás tüze Rimaszombatban
2024-06-04 20:20
Kedves cserkészek, cserkészvezetők, tisztelt szülők és minden kedves érdeklődő!Felvidéki magyarságunk szempontjából a mai egy kiemelkedő fontossággal bíró nap. Amint azt mindenki tudja, a mai napon világszerte rengeteg helyen fellobban az összetartozásunk lángja, akár hatalmas tábortűz, akár egy mécses formájában. Nekünk, a felvidéki magyar ifjak legfontosabb képviselőinek, cserkészeknek, egyik legfontosabb kötelességünk összatartani, és kifejezni magyarságunkat a mai napon. Ennélfogva a legnagyobb tisztelettel kérek mindenkit, hogy csatlakozzon hozzánk 20:24-kor, hogy fellobbantsuk összetartozásunk lángját.Amennyiben az időjárás rosszra fordul, akkor jó cserkészekhez méltóan, a cserkészotthonban fogunk megemlékezni egy tábortűz keretein belül a mai napról.Tisztelettel: Pataky S. András cst, csapatparancsnok

JúniusFeszt: Összetartozás tüze Alsópokorágyon
2024-06-04 20:00
A JÚNIUSFeszt még nem ért véget! A rendezvény 3-ik záró napja június 4-én kedden az alsópokorágyi Hóratetőn fejeződik be, ahol közösen meggyújtjuk az Összetartozás tüzét! A szervezők várnak mindenkit szeretettel!

NÖN Losoncon
2024-06-04 20:00
Fellobban Losoncon is az Összetartozás tüze…

NÖN Tornagörgőn
2024-06-04 18:30

NÖN Tornalján
2024-06-04 17:30
A Csemadok Tornaljai Területi Választmánya és a Rákóczi helyi szervezete a nemzeti összetartozásra emlékezik június 4-én (kedden) 17:30-tól a tornaljai Rákóczi Magyar Ház udvarán. Ünnepi beszédet mond Asztalos Nikolett egyetemi hallgató. Közreműködnek: a történelmi egyházak képviselői, az Andante, a Csicsergők, Evangélikus éneklőcsoport és Marton Emese.

Yasmina Reza: Művészet előadás Rimaszombatban
2024-06-03 18:00
2024. június 3-án hétfőn 18.00 órakor a rimaszombati kultúrházban kerül bemutatásra Yasmina Reza: Művészet c. vígjátéka a The Art művészeti ügynökség és a Színművészeti Főiskola fiatal színészeinek, Béhr László István, Balla Barnabás és Melecsky Kristóf előadásában.
Jegyek 8€ áron a Tompa Mihály Könyvesboltban és online a www.kulturars.sk oldalon vásárolhatók.
Az iráni-magyar származású, Párizsban született Yasmina Reza a francia írók középgenerációjához tartozik, jelenleg a világ egyik legelismertebb és legtöbbet játszott drámaírója. Művészet című darabja fergeteges komédia. A világ és Európa színpadain is hatalmas sikernek örvendő mű finom humorral és mesteri érzékenységgel tárja fel egy jól ismert viszonyrendszernek, a baráti háromszögnek ingoványos talaját. A történet, akár egy mélylélektani szonda, úgy vizsgálja három barát kapcsolatát. A francia orvos, Serge vesz egy modern képet (fehér festményt fehér csíkokkal!) és a barátai ezt képtelenek tolerálni. Serge a hibás, vagy a barátok, akik azt gondolják, csak sznobizmusból vett egy vagyont érő „semmit”?! Vagy a festő, aki ilyen blöfföket készít? Vagy ez valóban egy remekmű, csak mi, érzéketlenek, ezt nem tudjuk megérteni? …..
Az előadás fő támogatója a Szlovák Köztársaság Kisebbségi Kulturális Alapja.
Forrás: vmk

Őrtűz Balogfalán
2024-06-02 18:00

Szeretethíd Nemesradnóton
2024-06-01 10:00

JÚNIUSFeszt – szombati program
2024-06-01 | Szabadtéri színpad, Rimaszombat, Szlovákia
Május 31-én és június 1-én szervezik meg a JÚNIUSFeszt rendezvényt a rimaszombati szabadtéri színpadon.
A szombati program a plakáton olvasható.

JÚNIUSFeszt – pénteki program
2024-05-31 | Szabadtéri színpad, Rimaszombat, Szlovákia
Május 31-én és június 1-én szervezik meg a JÚNIUSFeszt rendezvényt a rimaszombati szabadtéri színpadon.
A pénteki program a plakáton olvasható.

Felhívás: óvópedagógia és nevelőképzés Losoncon
2024-05-31
A losonci Pedagógiai Szakközépiskola a 2024/2025-ös iskolaévben érettségi vizsgával végződő szakirányú távutas képzést indít.
Tanulmányi szak: 7649 N óvópedagógia és nevelőképzés
Tanítási nyelv: magyar
Tanulmányi idő: 2 év
Szaktantárgyak: pedagógia, pszichológia, speciális pedagógia, biológia és egészséggondozás, zenei nevelés és módszertana, testnevelés és módszertana, képzőművészeti nevelés és módszertana, gyermekirodalom és nyelvi nevelés, hangszeres játék, szakmai gyakorlat
Jelentkezési határidő:
2024. május 31.
A jelentkezés menete:
a jelentkezéshez szükséges nyomtatvány letöltése a www.sospglc.sk oldalról
(az „Uchádzači o štúdium“ menüpontban, Pomaturitné štúdium, Prihláška na pomaturitné nadstavbové štúdium)
a jelentkezési lap nyomtatása és kitöltése
(a jelentkezési lap tartalmazza az orvosi igazolást is)
a jelentkezési laphoz csatolni kell az érettségi bizonyítvány hitelesített másolatát
a kitöltött jelentkezési lapot a csatolmánnyal együtt kérjük elküldeni az iskola címére.
A felvételi vizsgák időpontja:
2024. június 27.
A felvételi vizsgák tantárgyai: képzőművészeti nevelés, nyelvi nevelés, zenei nevelés, testnevelés
Az elméleti oktatásból és szakmai gyakorlatból álló képzés 2024. szeptemberében indul.
Az elméleti oktatás rendszeresen péntek délutánonként valósul meg – 13.15 és 18 óra között.
A szakmai gyakorlat az 1.évfolyamban óvodában 3 hét, a 2. évfolyamban iskolai klubban 2 hét.
Felvételi kritériumok
Elérhetőségek:
Postacím: Komenského 12, 984 18 Lučenec
telefon:
+421 47 4330311 – igazgatóság
+421 911 132 280 – igazgatóság
+421 47 4321812 – iroda
+421 911 280 304 – iroda
e – mail: skola@sospglc.sk
weboldal: www.sospglc.sk

Ügyes kezek foglalkozás a rimaszombati könyvtárban
2024-05-28 14:00

Szentháromság vasárnapja Gömörpéterfalán
2024-05-26 11:00

Turán Ízei és Népi Sportok Napja Gömörpéterfalán
2024-05-25 09:00
Május 25-én, szombaton 9.00 órai kezdettel szervezik meg a Turán Ízei és Népi Sportok Napja lesz Gömörpéterfalai Magyar Közösségi Ház udvarán.
A részletes program a plakáton olvasható.

Gömör-Nógrád Összetartozás Napja Tornalján
2024-05-24 17:30
Mindenkit szeretettel várnak idén is a Gömör-Nógrádi Összetartozás Napjára!

Olvasok neked egy mesét! a rimaszombati könyvtárban
2024-05-24 16:00

Retró buli Ajnácskőn
2024-05-18 20:00
Május 18-án újra felcsendülnek az igazi retró diszkó slágerek, gyere és éld át a ,,vörösszőnyeges” hangulatot!

Szeretettel várunk minden filmsztárnak öltözött bulizni vágyót, de azokat is, aki ,,csak ” autogramért jönnek!

Múzeumok éjszakája Rimaszombatban
2024-05-18 16:00
Szeretettel hívnak minden kedves érdeklődőt a MÚZEUMOK ÉS GALÉRIÁK ÉJSZAKÁJA című rendezvény XX. évfolyamára Rimaszombatba.
A rendezvény keretein belül megnyitják vadonatúj SISI kiállításukat!

Az est folyamán gazdag programkínálattal készülnek:
bábelőadás gyermekeknek korabeli dallamok történelmi táncok bemutatója égbolt megfigyelése zseblámpás tárlatvezetés
A látogatókat a múzeumudvarban korabeli vásári hangulat, a gyermekeket kézműves műhelyek várják.Várják az érdeklődőket 2024. május 18-án

Funny money - Rossz pénz nem vész el Tornalján
2024-05-17 19:00
Császár András, a középkorú hivatalnok már unja jól megszokott kis életét, azonban minden megváltozik, amikor a metróban összeütközik egy ismeretlennel és elcseréli vele az aktatáskáját. Az idegen táskában 2 millió eurónyi értéket talál, ám esze ágában sincs azt visszajuttatni jogos tulajdonosának, inkább új életet készül kezdeni az ölébe hullott busás summából. Ahhoz, hogy ez valóra váljon, Andrásnak már csak meg kell birkóznia a rendőrséggel, a maffiával, továbbá az sem könnyíti a dolgát, hogy a felesége sem óhajtja egy csapásra otthagyni Óbudai otthonukat.

Szereposztás:
Császár András – Tihanyi-Tóth Csaba, Hujber Feri
Császár Andrásné Gabriella – Varga Iza, Kondákor Zsófi
Vili taxis – Ganxsta Zolee, Gombás Ádám, Hujber Feri, Borka Zsombor
Vahúr Gábor – Urmai Gábor, Szemán Béla
Mányoki Dominik – Gombás Ádám, Hujber Feri
Szőnyi Betti – Gyebnár Csekka, Kondákor Zsófi
Szőnyi Zsolti – Szemán Béla, Harmath Imi
Járókelő – Gombás Ádám, Szemán Béla, Kárász Zénó

Belépti díj elővételben 16 €, az előadás napján 19 €.

A jegyek elővételben megvásárolhatók a városi könyvtárban, a tornaljai könyvesboltban vagy a kultúrház honlapján: www.kultura.tornala.eu
